วันพุธที่ 20 มิถุนายน 2561 ที่ห้องประชุมพญาพิภักดิ์ ศาลากลางจังหวัดเชียงราย นายณรงค์ศักดิ์ โอสถธนากร ผู้ว่าราชการจังหวัดเชียงราย เป็นประธานการประชุมคณะกรรมการร่วมภาครัฐและภาคเอกชน เพื่อพัฒนาและแก้ไขปัญหาทางเศรษฐกิจจังหวัดเชียงราย (กรอ.จังหวัดเชียงราย) ครั้งที่ 2/2561 เพื่อรายงานผลการดำเนินการด้านการขับเคลื่อนเศรษฐกิจของจังหวัดเชียงราย การดำเนินการด้านความสัมพันธ์ระหว่างประเทศ การติดตามโครงการที่สำคัญของจังหวัดเชียงราย รวมถึงหารือประเด็นด้านเศรษฐกิจการค้าขายชายแดนกับประเทศเพื่อนบ้าน และประเด็นอื่นๆ ที่เกี่ยวข้อง โดยมีคณะกรรมการจากหน่วยงานต่างๆ ที่เกี่ยวข้องเข้าร่วมประชุม